7. การจัดการ

ผังการบริหารงาน

หมายเหตุ - ผังการบริหารองค์กรกำลังอยู่ระหว่างการปรับเปลี่ยน

(1) โครงสร้างการจัดการ

1.1 โครงสร้างกรรมการ

กรรมการบริษัทฯ ประกอบด้วยคณะกรรมการบริษัทฯ และ คณะกรรมการตรวจสอบ
ปฏิบัติหน้าที่ดังต่อไปนี้

1.1.1 คณะกรรมการบริษัทฯ มีหน้าที่

-   ดำเนินงานตามที่กำหนดในข้อบังคับของบริษัทฯ
    ตลอดจนมติที่ประชุมผู้ถือหุ้นด้วยความระมัดระวังรักษาผลประโยชน์ของบริษัทฯ

-   กำหนดนโยบายและทิศทางการดำเนินงานของบริษัทฯ
    ควบคุมกำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าสูงสุดให้แก่กิจการและผู้ถือหุ้น

-   รับผิดชอบต่อผู้ถือหุ้น โดยรักษาผลประโยชน์ของผู้ถือหุ้น เปิดเผยข้อมูลต่อผู้ลงทุนอย่างถูกต้อง
    ครบถ้วน มีมาตรฐานและโปร่งใส

1.1.2 คณะกรรมการตรวจสอบ มีหน้าที่ตามที่ได้รับมอบหมายจากคณะกรรมการบริษัทฯ เพื่อ

-   สอบทานให้บริษัทฯ มีการรายงานทางการเงินอย่างถูกต้องและเพียงพอ

-   สอบทานให้บริษัทฯ มีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้งโยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

-   สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

-   พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

-   พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ฯ ทั้งนี้เพื่อให้มั่นใจว่ารายการดังกล่าว
    สมเหตุสมผลและเป็นประโยชน์สูงสุดต่อบริษัทฯ

-   จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของ
    บริษัทฯ ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

(2) ความเห็นเกี่ยวกับความเพียงพอของระบบควบคุมภายในของบริษัทฯ

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

-   ปฏิบัติการอื่นใดตามที่คณะกรรมการของบริษัทฯ
    มอบหมายด้วยความเห็นชอบจากคณะกรรมการตรวจสอบ

หน้าที่และความรับผิดชอบของคณะกรรมการตรวจสอบข้างต้น
ได้รับการอนุมัติจากที่ประชุมคณะกรรมการบริษัทฯ ครั้งที่ 382 ประชุมเมื่อวันที่ 26 กุมภาพันธ์ 2552
ทั้งนี้เพื่อให้สอดคล้องกับประกาศของตลาดหลักทรัพย์แห่งประเทศไทย เรื่อง
คุณสมบัติและขอบเขตการดำเนินงานของคณะกรรมการตรวจสอบ พ.ศ. 2551

  1.2 คณะกรรมการบริษัทฯ ประกอบด้วย

+-----+-------------------------+-------------------------------------+
|     | ชื่อ                      |  ตำแหน่ง                             |
+-----+-------------------------+-------------------------------------+
| 1.  | นายสานติ กระจ่างเนตร์      | ประธานคณะกรรมการ                    |
|     |                         |                                     |
|     |                         | แต่งตั้ง 15 กันยายน 2551                |
|     |                         |                                     |
|     |                         | กรรมการ – แต่งตั้ง 10 เมษายน 2551      |
+-----+-------------------------+-------------------------------------+
| 2.  | นายประทีป วงศ์นิรันดร์       | ประธานคณะกรรมการตรวจสอบ             |
+-----+-------------------------+-------------------------------------+
| 3.  | นายไมเคิล เดวิด เซลบีย์     | กรรมการ                             |
+-----+-------------------------+-------------------------------------+
| 4.  | นายภมรศักดิ์ สุรคุปต์         | กรรมการตรวจสอบ                      |
+-----+-------------------------+-------------------------------------+
| 5.  | นายวินัย วามวาณิชย์         | กรรมการตรวจสอบ                      |
+-----+-------------------------+-------------------------------------+
| 6.  | นายอำนาจ อินทรสุขศรี       | กรรมการ                             |
+-----+-------------------------+-------------------------------------+
| 7.  | พลโท ชยุติ สุวรรณมาศ       | กรรมการ                             |
+-----+-------------------------+-------------------------------------+
| 8.  | นายสมชาย จองศิริเลิศ       | กรรมการ                             |
|     |                         |                                     |
|     |                         | แต่งตั้ง 10 เมษายน 2551                |
+-----+-------------------------+-------------------------------------+
| 9.  | นายดนุช ยนตรรักษ์          | กรรมการและเลขานุการ                  |
|     |                         |                                     |
|     |                         | แต่งตั้ง 12 พฤศจิกายน 2551              |
+-----+-------------------------+-------------------------------------+
| 10. | นางสาววนารี ฉินทกานันท์     | กรรมการ                             |
|     |                         |                                     |
|     |                         | แต่งตั้ง 12 พฤศจิกายน 2551              |
+-----+-------------------------+-------------------------------------+
| 11. | นายปรีดิ์ บุรณศิริ            | ออกตามวาระ                          |
+-----+-------------------------+-------------------------------------+
| 12. | นายสุพัฒนพงษ์ พันธ์มีเชาว์     | ออกตามวาระ                          |
+-----+-------------------------+-------------------------------------+
| 13. | นายศรัณย์ทร ชุติมา          | ลาออก 21 สิงหาคม 2551                |
+-----+-------------------------+-------------------------------------+
| 14. | นางจุไรรัตน์ ศุขสวัสดิ์ ณ      | ลาออก 12 พฤศจิกายน 2551              |
|     | อยุธยา                   |                                     |
+-----+-------------------------+-------------------------------------+

คณะกรรมการได้มีการแต่งตั้งนายปรีดิ์ บุรณศิริ ดำรงตำแหน่งที่ปรึกษาคณะกรรมการ มีวาระ 1 ปี

มีผลตั้งแต่ 11 เมษายน 2551 ถึง 10 เมษายน 2552

คณะกรรมการตรวจสอบมีจำนวน 3 ท่าน ประกอบด้วย

  ------ -------------------------- --------------------------------------
  1.     นายประทีป วงศ์นิรันดร์          ประธานกรรมการตรวจสอบ

  2.     นายภมรศักดิ์ สุรคุปต์            กรรมการตรวจสอบ

  3.     นายวินัย วามวาณิชย์            กรรมการตรวจสอบ
  ------ -------------------------- --------------------------------------

กรรมการที่มีอำนาจลงนามผูกพันบริษัท

กรรมการซึ่งมีอำนาจลงลายมือชื่อแทนบริษัท คือ นายสานติ กระจ่างเนตร์ นายไมเคิล เดวิด
เซลบีย์ และนายสมชาย จองศิริเลิศ 2 ใน 3 ลงลายมือชื่อร่วมกัน และประทับตราสำคัญของบริษัทฯ
หรือคนใดคนหนึ่งใน 3 คนนี้ ลงลายมือชื่อร่วมกันกับพลโท ชยุติ สุวรรณมาศ หรือนายอำนาจ
อินทรสุขศรี หรือนายดนุช ยนตรรักษ์ หรือนางสาววนารี ฉินทกานันท์
และประทับตราสำคัญของบริษัทฯ

การคัดเลือกกรรมการอิสระ

กรรมการบริษัทฯ เป็นผู้สรรหาบุคคลที่จะมาดำรงตำแหน่งกรรมการอิสระ
โดยมีการร่วมกันพิจารณาคุณสมบัติของความเป็นอิสระของบุคคลนั้น

คุณสมบัติในการพิจารณาการแต่งตั้งกรรมการอิสระ

-   ไม่เป็นกรรมการที่มีส่วนร่วมบริหารงาน/ลูกจ้าง/พนักงาน/ที่ปรึกษาที่ได้รับเงินเดือนประจำหรือประโยชน์อื่นใดจากบริษัทฯ
    บริษัทในเครือ บริษัทร่วม หรือนิติบุคคลที่อาจมีความขัดแย้ง

-   ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทในเครือ
    บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้เกี่ยวข้องด้วย

-   ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คุ่สมรส
    พี่น้อง และบุตร รวมทั้งคุ่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

-   สามารถดูแลผลประโยชน์ของผู้ถือหุ้นทุกรายให้เท่าเทียมกัน

-   สามารถดูแลไม่ให้เกิดความขัดแย้งทางผลประโยชน์ระหว่างบริษัทฯ กับผู้บริหาร
    ผู้ถือหุ้นรายใหญ่หรือบริษัทอื่นซึ่งมีผู้บริหารหรือผู้ถือหุ้นรายใหญ่กลุ่มเดียวกัน

-   สามารถเข้าร่วมประชุมคณะกรรมการของบริษัทฯ เพื่อตัดสินใจในกิจกรรมที่สำคัญ

-   ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

วาระการดำรงตำแหน่ง

ในการประชุมสามัญประจำปีในแต่ละปี กำหนดให้กรรมการออกจากตำแหน่งเป็นจำนวนหนึ่งในสาม
โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่ง
ถ้าจำนวนกรรมการไม่สามารถแบ่งออกเป็นสามส่วนได้
ก็ให้ออกโดยจำนวนใกล้เคียงที่สุดกับส่วนหนึ่งในสาม
กรรมการซึ่งพ้นตำแหน่งอาจได้รับเลือกตั้งใหม่ได้

1.3 จำนวนครั้งของการประชุมคณะกรรมการ

ในปีที่ผ่านมาได้มีการประชุมคณะกรรมการบริษัทฯ รวมทั้งสิ้น 7 ครั้ง
โดยมีรายละเอียดการเข้าร่วมประชุมของกรรมการดังต่อไปนี้

ชื่อ จำนวนครั้งที่เข้าร่วมประชุม/

จำนวนครั้งการประชุมทั้งหมด

+------+---------------------------------+-----------------------------+
| 1.   | นายสานติ กระจ่างเนตร์              | 1/7                         |
|      |                                 |                             |
|      |                                 | ประธานกรรมการ – 15 กันยายน   |
|      |                                 | 2551                        |
|      |                                 |                             |
|      |                                 | กรรมการ – 10 เมษายน 2551    |
+------+---------------------------------+-----------------------------+
| 2.   | นายประทีป วงศ์นิรันดร์               | 7/7                         |
+------+---------------------------------+-----------------------------+
| 3.   | นายไมเคิล เดวิด เซลบีย์             | 1/7                         |
+------+---------------------------------+-----------------------------+
| 4.   | นายภมรศักดิ์ สุรคุปต์                 | 7/7                         |
+------+---------------------------------+-----------------------------+
| 5.   | นายวินัย วามวาณิชย์                 | 7/7                         |
+------+---------------------------------+-----------------------------+
| 6.   | นายอำนาจ อินทรสุขศรี               | 7/7                         |
+------+---------------------------------+-----------------------------+
| 7.   | พลโท ชยุติ สุวรรณมาศ               | 1/7                         |
+------+---------------------------------+-----------------------------+
| 8.   | นายสมชาย จองศิริเลิศ               | 6/7                         |
|      |                                 |                             |
|      |                                 | แต่งตั้ง 10 เมษายน 2551        |
+------+---------------------------------+-----------------------------+
| 9.   | นายดนุช ยนตรรักษ์                  | 7/7                         |
+------+---------------------------------+-----------------------------+
| 10.  | นางสาววนารี ฉินทกานันท์             | แต่งตั้ง 12 พฤศจิกายน 2551      |
+------+---------------------------------+-----------------------------+
| 11.  | นายปรีดิ์ บุรณศิริ                    | 1/7                         |
|      |                                 |                             |
|      |                                 | ออกตามวาระ                  |
+------+---------------------------------+-----------------------------+
| 12.  | นายสุพัฒนพงษ์ พันธ์มีเชาว์             | ออกตามวาระ                  |
+------+---------------------------------+-----------------------------+
| 13.  | นายศรัณย์ทร ชุติมา                  | 1/7                         |
|      |                                 |                             |
|      |                                 | ลาออก 21 สิงหาคม 2551        |
+------+---------------------------------+-----------------------------+
| 14.  | นางจุไรรัตน์ ศุขสวัสดิ์ ณ อยุธยา        | 7/7                         |
|      |                                 |                             |
|      |                                 | ลาออก 12 พฤศจิกายน 2551      |
+------+---------------------------------+-----------------------------+

1.4 รายชื่อและตำแหน่งของผู้บริหารบริษัทฯ

+-----+----------------------------+----------------------------------+
|     | ชื่อ                         |  ตำแหน่ง                          |
+-----+----------------------------+----------------------------------+
| 1.  | นายสมชาย จองศิริเลิศ          | กรรมการผู้จัดการ สายงานก่อสร้าง       |
|     |                            |                                  |
|     |                            | แต่งตั้ง 1 ธันวาคม 2551              |
+-----+----------------------------+----------------------------------+
| 2.  | นายดนุช ยนตรรักษ์             | กรรมการผู้จัดการ                    |
|     |                            | สายงานการเงินและพัฒนาธุรกิจ (แต่งตั้ง 1 |
|     |                            | ธันวาคม 2551)                     |
+-----+----------------------------+----------------------------------+
| 3.  | นายณรงค์ ภาคย์ทองสุข          | ผู้อำนวยการฝ่าย –สายงานเทคนิค/ก่อสร้าง |
+-----+----------------------------+----------------------------------+
| 4.  | นางจุไรรัตน์ ศุขสวัสดิ์ ณ อยุธยา   | ผู้อำนวยการฝ่าย -                   |
|     |                            | สายงานการเงินและธุรการ             |
+-----+----------------------------+----------------------------------+
| 5.  | นายธวัชชัย รัตนศักดิ์            | ผู้อำนวยการฝ่าย - สายงานพัฒนาธุรกิจ    |
+-----+----------------------------+----------------------------------+
| 6.  | นายเดวิด ซี กรีนแบงค์          | ผู้อำนวยการฝ่าย - สายงานพาณิชยกรรม   |
+-----+----------------------------+----------------------------------+
| 7.  | นายมาร์วิน ลูอิส               | ผู้จัดการอาวุโส – ฝ่ายก่อสร้าง          |
+-----+----------------------------+----------------------------------+
| 8.  | นายพันธ์ศักดิ์ พัฒนพันธ์พงศ์        | ผู้จัดการอาวุโส – ฝ่ายก่อสร้าง          |
+-----+----------------------------+----------------------------------+
|     |                            |                                  |
+-----+----------------------------+----------------------------------+
| 9.  | นายณรงค์ แม้นธนาวงศ์สิน        | ผู้จัดการอาวุโส – ฝ่ายก่อสร้าง          |
+-----+----------------------------+----------------------------------+
| 10. | นายนิพนธ์ พันธ์ศักดิ์             | ผู้จัดการอาวุโส - ฝ่ายก่อสร้าง          |
+-----+----------------------------+----------------------------------+
| 11. | นายวิเทศ รัตนากร             | ผู้จัดการอาวุโส - ฝ่ายก่อสร้าง          |
+-----+----------------------------+----------------------------------+
| 12. | นายวิญญู จินตนาวัฒน์            | ผู้จัดการอาวุโส – ฝ่ายโครงสร้างและ     |
|     |                            | สถาปัตยกรรม                       |
+-----+----------------------------+----------------------------------+
| 13. | นายศักดิ์ชัย สงวนสิน            | ผู้จัดการอาวุโส -                    |
|     |                            | ฝ่ายเครื่องกลและงานระบบ             |
+-----+----------------------------+----------------------------------+
| 14. | นายกู้เกียรติ เชิดชูเหล่า         | ผู้จัดการอาวุโส -                    |
|     |                            | ฝ่ายประเมินราคาและแผนงาน           |
+-----+----------------------------+----------------------------------+

2. การสรรหากรรมการและผู้บริหาร

ผู้ที่จะมาดำรงตำแหน่งกรรมการของบริษัทฯ จะมีตัวแทนจากผู้ถือหุ้นรายใหญ่แต่ละกลุ่ม
และจากการคัดเลือกจากตำแหน่งบริหารของบริษัทฯ โดยผ่านการพิจารณาจากที่ประชุมคณะกรรมการ
กำหนดให้มีกรรมการอย่างน้อย 5 คน ทั้งนี้มิได้กำหนดจำนวนกรรมการสูงสุดไว้
กรรมการจะได้รับการแต่งตั้งและถอดถอนโดยที่ประชุมผู้ถือหุ้นของบริษัทฯ
โดยผู้ถือหุ้นไม่สามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยตามมาตรา
70 วรรคหนึ่ง แห่งพระราชบัญญัติบริษัทมหาชน จำกัด (Cumulative Voting)

 สำหรับผู้ถือหุ้นรายย่อยสามารถมีคะแนนเสียงเท่ากับจำนวนหุ้นที่ตนถือ และลงคะแนนเพื่อเลือกกรรมการในการประชุมผู้ถือหุ้น อนึ่ง บริษัทฯ ไม่มีคณะกรรมการอื่นใดที่ทำหน้าที่แทนคณะกรรมการของบริษัทฯ

การคัดเลือกผู้บริหารนั้น จะมีเพียงผู้บริหารระดับสูงและมีความสำคัญต่อการดำเนินธุรกิจของบริษัทฯ
เท่านั้น ที่จะต้องผ่านการพิจารณาจากคณะกรรมการ

3. ค่าตอบแทนผู้บริหาร

  3.1 ค่าตอบแทนที่เป็นตัวเงิน

  (ก.) กรรมการบริษัทฯ ได้รับค่าตอบแทนในรอบปีที่ผ่านมาเป็นเบี้ยกรรมการ
  มีรายละเอียดดังนี้

+-----+--------------------------+--------------+---------------------+
|     | ชื่อ                       | ค่า           | ลักษณะค่าตอบแทน       |
|     |                          | ตอบแทน (บาท) |                     |
+-----+--------------------------+--------------+---------------------+
| 1.  | นายสานติ กระจ่างเนตร์       | 244,000      | เบี้ยกรรมการ          |
+-----+--------------------------+--------------+---------------------+
| 2.  | นายประทีป วงศ์นิรันดร์        | 720,000      | เบี้ยกรรมการ          |
+-----+--------------------------+--------------+---------------------+
| 3.  | นายไมเคิล เดวิด เซลบีย์      | 409,333      | เบี้ยกรรมการ          |
+-----+--------------------------+--------------+---------------------+
| 4.  | นายภมรศักดิ์ สุรคุปต์          | 600,000      | เบี้ยกรรมการ          |
+-----+--------------------------+--------------+---------------------+
| 5.  | นายวินัย วามวาณิชย์          | 600,000      | เบี้ยกรรมการ          |
+-----+--------------------------+--------------+---------------------+
| 6.  | นายอำนาจ อินทรสุขศรี        | 240,000      | เบี้ยกรรมการ          |
+-----+--------------------------+--------------+---------------------+
| 7.  | พลโท ชยุติ สุวรรณมาศ        | 240,000      | เบี้ยกรรมการ          |
+-----+--------------------------+--------------+---------------------+
| 8.  | นายสมชาย จองศิริเลิศ        | 174,000      | เบี้ยกรรมการ          |
+-----+--------------------------+--------------+---------------------+
| 9.  | นายดนุช ยนตรรักษ์           | 240,000      | เบี้ยกรรมการ          |
+-----+--------------------------+--------------+---------------------+
| 10. | นางสาววนารี ฉินทกานันท์      | 32,667       | เบี้ยกรรมการ          |
+-----+--------------------------+--------------+---------------------+
| 11. | นายปรีดิ์ บุรณศิริ             | 66,000       | เบี้ยกรรมการ          |
|     |                          |              |                     |
|     |                          |              | (ออกตามวาระ)        |
+-----+--------------------------+--------------+---------------------+
| 12. | นายสุพัฒนพงษ์ พันธ์มีเชาว์      | 66,000       | เบี้ยกรรมการ          |
|     |                          |              |                     |
|     |                          |              | (ออกตามวาระ)        |
+-----+--------------------------+--------------+---------------------+
| 13. | นายศรัณย์ทร ชุติมา           | 150,000      | เบี้ยกรรมการ          |
|     |                          |              |                     |
|     |                          |              | (ลาออก 21 สิงหาคม    |
|     |                          |              | 2551)               |
+-----+--------------------------+--------------+---------------------+
| 14. | นางจุไรรัตน์ ศุขสวัสดิ์ ณ อยุธยา | 207,333      | เบี้ยกรรมการ          |
|     |                          |              |                     |
|     |                          |              | (ลาออก 12 พฤศจิกายน  |
|     |                          |              | 2551)               |
+-----+--------------------------+--------------+---------------------+

  (ข.) ค่าตอบแทนรวมสำหรับกรรมการและผู้บริหารของบริษัทฯ จำนวน 25 ราย ในปี 2551
  เป็นจำนวนเงินรวม 37 ล้านบาท

  (ค.) ค่าตอบแทนอื่น

ไม่มี

4 การกำกับดูแลกิจการ

คณะกรรมการของบริษัทฯ คำนึงถึงความสำคัญของการกำกับดูแลกิจการที่ดี
ในอันที่จะส่งเสริมให้เกิดความโปร่งใสและเป็นธรรม
โดยยึดหลักการดำเนินการที่ดีต้องสามารถตรวจสอบได้ เพื่อเพิ่มความมั่นใจให้กับผู้ถือหุ้น
นักลงทุนและทุกฝ่ายที่เกี่ยวข้อง ที่ประชุมคณะกรรมการบริษัทฯ ครั้งที่ 371 เมื่อวันที่ 23 กุมภาพันธ์
2550 ได้มีมติประกาศให้ใช้นโยบายเกี่ยวกับการกำกับดูแลกิจการของบริษัทฯ
ซึ่งได้กำหนดให้สอดคล้องกับหลักการการกำกับดูแลกิจการที่ดีของตลาดหลักทรัพย์แห่งประเทศไทย
เพื่อใช้เป็นแนวทางในการดำเนินงานดังนี้

  1. นโยบายเกี่ยวกับการกำกับดูแลกิจการ

  คณะกรรมการของบริษัทฯ มีหน้าที่รับผิดชอบต่อผู้ถือหุ้นของบริษัทฯ ในอันที่จะดูแลรักษาผลประโยชน์
  และดำเนินกิจการด้วยความมุ่งมั่นที่จะก่อให้เกิดประโยชน์สูงสุดต่อผู้ถือหุ้นทุกรายโดยเท่าเทียมกัน
  โดยปฏิบัติตามหลักการกำกับดูแลกิจการที่ดี เพื่อให้การดำเนินธุรกิจและการบริหารงานของบริษัทฯ
  เป็นไปด้วยความถูกต้อง โปร่งใส สามารถตรวจสอบได้
  และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย
  รวมถึงการทบทวนนโยบายและประเมินผลการปฏิบัติตามนโยบาย อย่างน้อยปีละ 1 ครั้ง

  2. สิทธิและความเท่าเทียมกันของผู้ถือหุ้น

  คณะกรรมการของบริษัทฯ ตระหนักถึงสิทธิของผู้ถือหุ้นในการรับข่าวสารข้อมูลของบริษัทฯ
  ล่วงหน้าอย่างถูกต้องและทันเวลาโดยเท่าเทียมกัน และได้เปิดเผยข้อมูลดังกล่าวใน Website
  ของบริษัทฯ เป็นการล่วงหน้าก่อนที่จะจัดส่งเอกสาร
  เพื่อให้ผู้ถือหุ้นใช้เป็นข้อมูลประกอบการตัดสินใจในการลงทุนรวมถึงในการเข้าร่วมประชุมประจำปีผู้ถือหุ้น
  ในกรณีที่ผู้ถือหุ้นไม่สามารถเข้าร่วมประชุมได้
  ผู้ถือหุ้นสามารถมอบอำนาจให้คณะกรรมการอิสระใช้สิทธิ์ลงคะแนนแทนได้
  นอกจากนี้หากมีวาระพิเศษเป็นกรณีเร่งด่วน บริษัทฯ จะเรียกประชุมวิสามัญผู้ถือหุ้นเป็นกรณี ๆ ไป

  เพื่อให้ผู้ถือหุ้นได้รับข้อมูลข่าวสารในเวลาเดียวกัน บริษัทฯ ได้มอบหมายให้
  บริษัทศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้นของบริษัทฯ
  เป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุมอย่างน้อย 7 วัน
  (สำหรับรายละเอียดการประชุมสามัญประจำปี 2551 ได้กล่าวไว้ในหัวข้อการประชุมผู้ถือหุ้นในข้อ
  4)

  3. สิทธิของผู้มีส่วนได้เสียกลุ่มต่างๆ

  คณะกรรมการของบริษัทฯ
  ตระหนักถึงสิทธิของผู้มีส่วนได้เสียที่อาจจะเกิดขึ้นต่อการดำเนินกิจการของบริษัทฯ อันได้แก่
  ผู้ถือหุ้น พนักงาน ลูกค้า คู่ค้าและเจ้าหนี้ คู่แข่งขันทางการค้า และสังคมส่วนรวม
  โดยมีการกำกับให้บริษัทฯ มีการปฏิบัติตามบทบัญญัติของกฏหมายและจรรยาบรรณทางธุรกิจ

  บริษัทฯ ได้ให้ความสำคัญต่อสิทธิ์ของผู้มีส่วนได้เสีย โดยสรุปดังนี้

  1. ผู้ถือหุ้น : บริษัทฯ มีความมุ่งมั่นที่จะดำเนินธุรกิจอย่างถูกต้อง โปร่งใส สามารถตรวจสอบได้
  โดยคำนึงถึงประโยชน์สูงสุดต่อผู้ถือหุ้นทุกรายโดยเท่าเทียมกัน

  2. พนักงาน : บริษัทฯ ได้ปฏิบัติกับพนักงานอย่างเป็นธรรม และให้ผลตอบแทนที่เหมาะสม

  3. ลูกค้า : บริษัทฯ ได้สนองความต้องการของลูกค้าด้วยงานที่มีคุณภาพและบริการที่ดี
  โดยมีการรับประกันผลงานการก่อสร้าง
  ภายใต้ข้อกำหนดและระยะเวลาอันเหมาะสมและเป็นธรรมต่อลูกค้า

  4. คู่ค้าและเจ้าหนี้ : บริษัทฯ
  ได้ปฏิบัติตามข้อตกลงที่มีต่อคู่ค้าและเจ้าหนี้ตามเงื่อนไขที่มีต่อคู่ค้าและเจ้าหนี้อย่างเคร่งครัด

  5. คู่แข่งขันทางการค้า : บริษัทฯ
  ได้ประพฤติตามกรอบกติกาของการแข่งขันที่เป็นธรรมและหลีกเลี่ยงวิธีการที่ไม่สุจริต
  เพื่อทำลายชื่อเสียงของผู้แข่งขัน

  6. สังคมส่วนรวม : บริษัทฯ
  ให้การสนับสนุนกิจกรรมอันเป็นประโยชน์ต่อชุมชนและสังคมส่วนรวมตามความสามารถของบริษัทฯ
  และไม่กระทำการใด ๆ ที่จะมีผลเสียหายต่อชื่อเสียงของประเทศ และสิ่งแวดล้อม

  4. การประชุมผู้ถือหุ้น

  คณะกรรมการบริษัทฯ จัดให้มีการประชุมผู้ถือหุ้นประจำปีภายในสี่เดือนนับจากวัน
  ปิดรอบระยะเวลาบัญชีสิ้นปีของบริษัทฯ โดยมีการจัดส่งวาระการประชุม และข้อมูลต่างๆ
  ให้ผู้ถือหุ้นล่วงหน้าไม่น้อยกว่า 7 วัน ก่อนวันประชุมผู้ถือหุ้น
  พร้อมกำหนดเวลาและสถานที่ที่สะดวกและเหมาะสมต่อผู้ถือหุ้นและได้เผยแพร่ข้อมูลประกอบวาระการประชุม
  ผู้ถือหุ้นล่วงหน้าใน Website ของบริษัทฯ ก่อนจัดส่งเอกสาร

  นอกจากนั้น ประธานในที่ประชุมได้เปิดโอกาสให้ผู้ถือหุ้นมีสิทธิ์เท่าเทียมกัน
  ในการตรวจสอบการดำเนินงานของบริษัทฯ สอบถามและแสดงความคิดเห็นและข้อเสนอแนะต่าง
  ๆ

  ในปี พ.ศ. 2551 บริษัทฯ ได้จัดให้มีการประชุมสามัญผู้ถือหุ้น ครั้งที่ 75 ในวันที่ 10 เมษายน
  เวลา 9.30 น. โดยบริษัทฯ ได้จัดทำหนังสือบอกกล่าวเรียกประชุมใหญ่สามัญผู้ถือหุ้น
  เอกสารประกอบการประชุมแต่ละวาระ และหนังสือมอบฉันทะ คำชี้แจงวิธีการมอบฉันทะ

  ทั้งนี้ บริษัทฯ จัดส่งหนังสือนัดประชุม และเอกสารอื่นๆ ดังกล่าวข้างต้น รวมถึงแผนที่ของบริษัทฯ
  ให้แก่ผู้ถือหุ้นล่วงหน้า 7 วัน ก่อนวันประชุมผู้ถือหุ้น และได้ประกาศลงในเว็บไซต์ของบริษัทฯ
  เพื่อประชาสัมพันธ์เกี่ยวกับการประชุมสามัญผู้ถือหุ้นติดต่อกัน 30 วันก่อนวันประชุม
  รวมทั้งลงประกาศในหนังสือพิมพ์ติดต่อกัน 3 วันก่อนวันประชุม
  นอกจากนี้ผู้ถือหุ้นยังสามารถสอบถามข้อมูลและข่าวสารกิจกรรมต่างๆ ของบริษัทฯ
  ได้ที่หมายเลขโทรศัพท์ 02398-0158 ต่อ 243 หรือที่ www.cn-thai.co.th

  ในการประชุมผู้ถือหุ้นครั้งนี้ บริษัทฯ ได้อำนวยความสะดวกแก่ผู้ถือหุ้นในการมาร่วมประชุมผู้ถือหุ้น
  โดยได้จัดขึ้นที่สำนักงานใหญ่ของบริษัทฯ และผู้ถือหุ้นสามารถลงทะเบียนเข้าร่วมประชุม
  และตรวจสอบเอกสารหลักฐานต่างๆ ได้ล่วงหน้า 1 ชั่วโมงก่อนการประชุมจะเริ่มขึ้น
  พร้อมทั้งจัดให้มีอากรแสตมป์เพื่ออำนวยความสะดวกแก่ผู้ถือหุ้นที่มอบ/ได้รับมอบฉันทะ
  นอกจากนี้บริษัทฯ
  ยังได้เปิดโอกาสให้ผู้รับมอบฉันทะที่ได้รับมอบฉันทะจากผู้ถือหุ้นสามารถส่งโทรสารหนังสือมอบฉันทะ
  และเอกสารประกาอบมาให้บริษัทฯ ตรวจสอบล่วงหน้าก่อนวันประชุมได้

  ก่อนเริ่มการประชุมผู้ถือหุ้น
  ประธานกรรมการได้อธิบายให้ผู้ถือหุ้นได้ทราบถึงวิธีการออกเสียงลงคะแนน การนับคะแนน
  การใช้บัตรลงคะแนน และการเปิดเผยผลการนับคะแนนในแต่ละวาระเพื่อให้เกิดความโปร่งใส
  รวมทั้งสิทธิในการแสดงความเห็น และการตั้งคำถามในแต่ละวาระการประชุม
  ซึ่งการประชุมครั้งนี้เป็นไปด้วยความเรียบร้อย มีผู้ถือหุ้น
  และผู้รับมอบฉันทะได้เข้าร่วมประชุมจำนวน 32 ราย คิดเป็นจำนวนหุ้นเท่ากับ 315,650,124
  หุ้น (78.68% ของจำนวนหุ้นสามัญที่จำหน่ายได้ทั้งหมด)
  และทุกวาระการประชุมได้รับความเห็นชอบจากผู้ถือหุ้นด้วยเสียงรับรอง รับทราบ
  และอนุมัติครบถ้วนตามที่กฎหมายกำหนด การประชุมผู้ถือหุ้นครั้งนี้ใช้เวลาประมาณ 1 ชั่วโมง
  โดยระหว่างการประชุมได้มีการจัดสรรเวลาให้กับผู้ถือหุ้นเพื่อแสดงความคิดเห็นและสอบถามข้อสงสัย
  และให้กรรมการบริษัทฯ กรรมการตรวสอบ หรือกรรมการบริหารได้ชี้แจงอย่างเหมาะสม ชัดเจน
  และเพียงพอในทุกวาระการประชุมผู้ถือหุ้น

  กรรมการบริษัทฯ ที่เข้าร่วมประชุมได้แก่

  1. นายไมเคิล เดวิด เซลบีย์ ประธานกรรมการบริษัท

  2. นายภมรศักดิ์ สุรคุปต์ กรรมการตรวจสอบ

  3. นายวินัย วามวาณิชย์ กรรมการตรวจสอบ

  4. นายดนุช ยนตรรักษ์ กรรมการและเลขานุการบริษัท/กรรมการผู้จัดการ

  5. นายปรีด์ บุรณศิริ กรรมการ

  6. พลโทชยุติ สุวรรณมาศ กรรมการ

  7. นายอำนาจ อินทรสุขศรี กรรมการ

  8. นางจุไรรัตน์ ศุขสวัสดิ์ ณ อยุธยา กรรมการและผู้อำนวยการฝ่ายการเงินและธุรการ

  นอกจากนี้ผู้สอบบัญชี 1 ท่าน ได้เข้าร่วมประชุมเช่นกัน

  หลังจากการประชุมผู้ถือหุ้นเสร็ขสิ้นลง บริษัทฯ ได้จัดทำรายงานการประชุมผู้ถือหุ้น
  โดยมีสาระสำคัญครบถ้วน พร้อมทั้งผลการลงคะแนนเสียงในแต่ละวาระอย่างชัดเจน

  5. ภาวะผู้นำและวิสัยทัศน์

  คณะกรรมการของบริษัทฯ มีอิสระในการตัดสินใจดำเนินธุรกิจ พร้อมทั้งมีวิสัยทัศน์
  ที่ชัดเจนในการนำพาบริษัทฯ ไปสู่เป้าหมายที่วางไว้ โดยยึดถือประโยชน์สูงสุดของ
  บริษัทฯ และผู้ถือหุ้นเป็นสำคัญ
  ตลอดจนกำกับดูแลให้ฝ่ายจัดการสามารถดำเนินการตามแผนที่วางไว้

  6. ความขัดแย้งทางผลประโยชน์

  คณะกรรมการบริษัทฯ
  ได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
  และได้พิจารณาความเหมาะสมอย่างรอบคอบทุกครั้ง
  โดยราคาและเงื่อนไขจะเหมือนกับการทำรายการกับบุคคลภายนอก และได้เปิดเผยรายละเอียด
  มูลค่ารายการ ไว้ในแบบแสดงรายการประจำปี และรายงานประจำปี
  รวมถึงการปฏิบัติตามหลักเกณฑ์ของ ตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์

  การดูแลเรื่องการใช้ข้อมูลภายใน

  - เพื่อเป็นการป้องกันการแสวงหาประโยชน์ส่วนตน บริษัทฯ
  มีมาตรการในการดูแลการใช้ข้อมูลภายใน
  โดยห้ามมิให้ผู้บริหารเปิดเผยข้อมูลภายในก่อนการเปิดเผย
  สู่สาธารณะ

  -
  กำหนดให้ผู้บริหารต้องจัดทำรายงานการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  7. จริยธรรมธุรกิจ

  เพื่อแสดงถึงเจตนารมณ์ในการดำเนินธุรกิจของบริษัทอย่างโปร่งใส มีคุณธรรม
  มีความรับผิดชอบต่อผู้มีส่วนได้ส่วนเสีย ตลอดจนสังคมและสิ่งแวดล้อม คณะกรรมการของบริษัทฯ
  จึงกำหนดจรรยาบรรณของบริษัทฯ ขึ้น เพื่อให้คณะกรรมการ ผู้บริหาร
  พนักงานและลูกจ้างทุกคนใช้เป็นแนวทางในการประพฤติปฏิบัติ
  ควบคู่ไปกับข้อบังคับและระเบียบของบริษัทฯ ดังรายละเอียดปรากฎในส่วนที่ 2 ของคู่มือ "เรื่อง
  จรรยาบรรณในการดำเนินธุรกิจและจรรยาบรรณของพนักงาน” ทั้งนี้
  พนักงานทุกคนได้รับเอกสารเกี่ยวกับจรรยาบรรณในการดำเนินธุรกิจและจรรยาบรรณของพนักงานและถือเป็นกรอบการปฏิบัติตามกฎระเบียบของบริษัทฯ

  8. การถ่วงดุลของกรรมการที่ไม่เป็นผู้บริหาร

  กรรมการของบริษัทฯ ประกอบด้วยตัวแทนจากผู้ถือหุ้น ผู้ทรงคุณวุฒิ
  และบุคคลที่คณะกรรมการหรือผู้ถือหุ้นเสนอชื่อให้เข้าดำรงตำแหน่งกรรมการ

  คณะกรรมการบริษัทฯ มีจำนวน 10 ท่าน ประกอบด้วย

  - กรรมการที่เป็นผู้บริหาร 7 ท่าน หรือคิดเป็นร้อยละ 70 ของคณะกรรมการ

  - กรรมการอิสระ 3 ท่าน หรือคิดเป็นร้อยละ 30 ของคณะกรรมการ

  จากโครงสร้างข้างต้น จะเห็นได้ว่าบริษัทฯ มีกรรมการที่เป็นอิสระจำนวน 3 ท่าน
  จากจำนวนคณะกรรมการบริษัทฯ ทั้งหมด 10 ท่าน ซึ่งเป็นไปตามหลักเกณฑ์ขั้นต่ำของสำนักงาน
  ก.ล.ต. ดังนั้น ผู้มีส่วนได้เสียจึงมั่นใจได้ว่ากรรมการบริษัทฯ
  จะปฏิบัติหน้าที่ในฐานะตัวแทนผู้ถือหุ้นได้อย่างเป็นอิสระ และมีการถ่วงดุลที่เหมาะสม

  9. บทบาทระหว่างประธานคณะกรรมการและกรรมการผู้จัดการ

  ประธานคณะกรรมการบริษัทฯ มิได้เป็นบุคคลคนเดียวกันกับกรรมการผู้จัดการ
  และไม่มีความสัมพันธ์ใดๆ กับฝ่ายบริหาร

  10. ค่าตอบแทนของกรรมการและผู้บริหาร

  เบี้ยกรรมการจะได้รับอนุมัติจากที่ประชุมผู้ถือหุ้นประจำปี
  โดยคณะกรรมการจะเสนออัตราเบี้ยกรรมการให้ที่ประชุมพิจารณา
  โดยค่าตอบแทนที่ได้จะไม่เท่ากัน ขึ้นอยู่กับตำแหน่งของกรรมการแต่ละคน
  โดยแบ่งเป็นประธานคณะกรรมการบริษัท ประธานคณะกรรมการตรวจสอบ กรรมการตรวจสอบ
  และกรรมการ

  ค่าตอบแทนของกรรมการและผู้บริหารระดับสูงจะอยู่ในรูปของเงินเดือน
  และผลตอบแทนจูงใจซึ่งสอดคล้องกับผลงานของบริษัทฯ และผลการปฏิบัติงานของผู้บริหาร
  การว่าจ้างผู้บริหารระดับสูงจะต้องได้รับความเห็นชอบจากประธานคณะกรรมการบริษัทก่อน

  11. การประชุมคณะกรรมการ

  มีการจัดการประชุมคณะกรรมการอย่างน้อยทุกไตรมาส เพื่อรับทราบผลการดำเนินงาน
  อนุมัติงบกำไรขาดทุน หารือในกิจการของบริษัทฯ โดยบริษัทฯ
  จะจัดส่งเป็นหนังสือนัดประชุมระบุวาระการประชุม
  และเอกสารที่เกี่ยวข้องกับการประชุมให้คณะกรรมการได้ศึกษาก่อนมีการประชุมอย่างน้อย 3-7
  วันล่วงหน้า หากในกรณีที่มีเรื่องจำเป็นเร่งด่วน
  อาจเรียกให้มีการประชุมคณะกรรมการได้โดยไม่ต้องทำเป็นหนังสือแจ้งล่วงหน้า

  คณะกรรมการตรวจสอบของบริษัทฯ
  จะมีการประชุมร่วมกับผู้สอบบัญชีภายนอกและแผนกตรวจสอบภายในของบริษัทฯ
  เพื่อพิจารณาความถูกต้องของงบการเงิน และจะได้นำเสนอคณะกรรมการของบริษัทฯ
  เพื่อพิจารณาและลงนามก่อนมีการนำส่งให้กับตลาดหลักทรัพย์แห่งประเทศไทย

  12. การจัดตั้งคณะกรรมการชุดย่อยเฉพาะเรื่อง

  เพื่อให้มีการพิจารณากลั่นกรองการดำเนินงานที่สำคัญอย่างรอบคอบและมีประสิทธิภาพ
  คณะกรรมการ จึงให้มีการแต่งตั้งคณะกรรมการตรวจสอบจากคณะกรรมการของบริษัทฯ จำนวน 3
  ท่าน และ 1 ท่าน ต้องมีความรู้ด้านบัญชี/การเงิน
  โดยคณะกรรมการตรวจสอบต้องมีคุณสมบัติเกี่ยวกับความเป็นอิสระตามประกาศของสำนักงานคณะกรรมการกำกับหลักทรัพย์และตลาดหลักทรัพย์
  เรื่องคุณสมบัติและขอบเขตการดำเนินงานของคณะกรรมการตรวจสอบเพื่อทำหน้าที่ตรวจสอบ/กำกับดูแลกิจการของบริษัทฯ
  ดูแลรายงานทางการเงิน ระบบการควบคุมภายใน การคัดเลือกผู้สอบบัญชี
  การพิจารณาความขัดแย้งทางผลประโยชน์รวมถึงการบริหารความเสี่ยงของบริษัทฯ

  13. ระบบการควบคุมและการตรวจสอบภายใน

  บริษัทฯ ได้จัดให้มีหน่วยงานตรวจสอบภายใน ขึ้นตรงกับกรรมการผู้จัดการ
  และทำงานร่วมกับคณะกรรมการตรวจสอบและผู้สอบบัญชีภายนอก
  เพื่อคอยควบคุมและตรวจสอบการทำงานให้เป็นไปอย่างถูกต้องตามกฏหมาย ข้อบังคับ
  และระเบียบที่เกี่ยวข้อง

  14. รายงานของคณะกรรมการ

  คณะกรรมการของบริษัทฯ
  ได้จัดทำรายงานเพื่อสรุปผลการดำเนินงานที่ผ่านมาในแต่ละปีให้ผู้ถือหุ้นได้รับทราบ
  โดยส่งรวมไปกับเอกสารการประชุมประจำปีผู้ถือหุ้น

  15. ความสัมพันธ์กับผู้ลงทุน

  บริษัทฯ ได้จัดส่งรายงานประจำปี งบการเงิน
  และเอกสารอธิบายผลการดำเนินงานของบริษัทให้กับผู้ถือหุ้นของบริษัทฯทุกปี และมีการจัดทำ
  Website เพื่อเปิดเผยข้อมูลการเงินและข้อมูลที่มิใช่ข้อมูลการเงินอย่างถูกต้อง ครบถ้วน
  ทันเวลา โปร่งใส
  เพื่อเป็นอีกหนึ่งช่องทางในการให้ข้อมูลกับนักลงทุนนอกเหนือจากการแจ้งข่าวผ่านทาง Website
  ของตลาดหลักทรัพย์ฯ

5 การดูแลเรื่องการใช้ข้อมูลภายใน

เพื่อเป็นการป้องกันมิให้ผู้บริหารของบริษัทฯ นำข้อมูลภายในไปใช้ในทางที่จะเป็นประโยชน์ส่วนตน
บริษัทฯ
ได้กำหนดให้ผู้บริหารทุกรายต้องจัดทำรายงานการถือครองหลักทรัพย์ให้สำนักงานดูแลกำกับหลักทรัพย์และตลาดหลักทรัพย์
ซึ่งบริษัทฯ จะทราบในทันทีที่มีการเปลี่ยนแปลงจำนวนการถือครองหลักทรัพย์ของบริษัทฯ
พร้อมทั้งมีการลงโทษทางวินัยหากพบว่าผู้บริหารนั้นนำข้อมูลภายในไปใช้เพื่อประโยชน์ส่วนตน

ผู้บริหารของบริษัทฯ จะไม่สามารถทราบถึงข้อมูลของงบการเงินเป็นการล่วงหน้า
จนกว่างบการเงินในแต่ละไตรมาสจะได้ประกาศต่อสาธารณะเป็นการเรียบร้อยแล้ว
ในการประชุมเพื่อนำส่งงบการเงินแต่ละครั้งจะกำหนดให้มีเพียงกรรมการผู้มีอำนาจควบคุม
ผู้บริหารที่เกี่ยวข้องกับการจัดทำ
งบการเงิน และกรรมการตรวจสอบเท่านั้นที่เข้าร่วมประชุมกับผู้สอบบัญชีของบริษัทฯ

6 บุคลากร

พนักงานของบริษัทฯ ณ วันที่ 31 ธันวาคม 2551 มีจำนวนรวมทั้งสิ้น 5,970 คน

บริษัทฯ ได้จัดให้มีสวัสดิการสำหรับพนักงาน อาทิเช่น เงินกองทุนสำรองเลี้ยงชีพ,
การประกันสุขภาพและประกันชีวิตกลุ่ม นอกจากนี้บริษัทฯ
ยังมีนโยบายในการเสริมสร้างศักยภาพของพนักงาน
ให้สามารถทำงานได้อย่างมีประสิทธิภาพสูงสุด โดยได้จัดการฝึกอบรมอย่างต่อเนื่องให้กับพนักงาน
ทุกระดับเพื่อให้มีความรู้ความเข้าใจในธุรกิจก่อสร้างให้มากขึ้น
มีการวางแผนจัดฝึกอบรมพนักงานตลอดทั้งปี ทั้งนี้จะพิจารณาถึงหัวข้อการอบรมที่เกี่ยวข้องกับธุรกิจ
รวมถึงการพัฒนาทักษะของพนักงานใน
ทุกระดับ